


Z A P I S N I K
21. sjednice Vijeća Mjesnog odbora Gajevo, održane 26. siječnja 2023. u prostorijama Mjesne samouprave Gajevo, Ulica Augusta Prosenika 9,  s početkom u 19:00 sati

NAZOČNI ČLANOVI VIJEĆA: Liliana Čuk, Ivan Kartelo, Sanda Malbaša, Tihana Soljankić, Daniel Vrkljan, Ivan Bubić, Maja Trut.

NENAZOČNI ČLANOVI VIJEĆA: Jozo Kosir, Sandra Prlenda Perkovac.	

OSTALI NAZOČNI: nema.

[bookmark: _heading=h.30j0zll]Predsjedava: Tihana Soljankić, predsjednica Vijeća
Zapisnik vodi: Ivan Bubić, član Vijeća
		Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.
		Vijeće jednoglasno, bez izmjene, prihvaća tekst zapisnika 20. sjednice Vijeća od 23. prosinca 2022. godine.

		Na prijedlog predsjednice Vijeće jednoglasno utvrđuje

DNEVNI RED

1. Prijedlog Programa rada Vijeća Mjesnog odbora Gajevo za 2023.
2. Prijedlog Izvješća o radu Vijeća Mjesnog odbora Gajevo za 2022.
3. Dogradnja javne rasvjete u Ulici Hrvoja Macanovića 2
4. Davanje očitovanje o mogućnosti raspolaganja zemljištem dio k.č.br. 4954/1 k.o. Rudeš
5. Regulacija rada semafora na pješačkom prijelazu na križanju s Ulicom Bernarda Vukasa (kod OŠ Ivana Meštrovića)
6. Promet u Ulici Augusta Prosenika
7. Davanje mišljenja na materijale dostavljene temeljem članka 86. stavka 2. Statuta Grada   Zagreba:
a) Nacrt prijedloga Odluke o davanju u zakup i na drugo korištenje površina javne namjene
b) Nacrt prijedloga Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
8. Zahtjev za povremeno korištenje prostora Hrvatske udruge kreativnih amatera
9. Asfalterski program za 2023. na području Mjesnog odbora Gajevo
10. Pitanja, prijedlozi i obavijesti

Ad.1. Prijedlog Programa rada Vijeća Mjesnog odbora Gajevo za 2023.
[bookmark: _heading=h.1fob9te]Članovi Vijeća primili su pisani materijal uz poziv. 
Vijeće jednoglasno donosi

                 Z A K LJ U Č A K
o prijedlogu Programa rada Vijeća Mjesnog odbora 
Gajevo za 2023.
I. POLAZNE OSNOVE
	Djelovanje Vijeća Mjesnog odbora Gajevo (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture, kvalitete komunalnog standarda, potrebe uređenja naselja, kvalitete stanovanja, 
2. potrebe sanacije starih cesta i izgradnje novih;
3. uređivanja postojećih parkova i zelenih površina;
4. modernizacije dječjih igrališta s novom opremom;
5. izgradnje prostora za društvene potrebe;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
7. stanja sigurnosti i zaštite osoba, imovine i dobara te nastavak mjera i aktivnosti projekta „Policajac u zajednici“;
8. sveobuhvatne i temeljite analize ukupnog stanja i strukture stanovništva na području Mjesnog odbora, kao osnove za osmišljavanje djelovanja Vijeća u pitanjima iz njihove nadležnosti;
9. zaštite djece, mladeži, starijih osoba, osoba s posebnim potrebama;
10. potrebe za zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građana;
11. osmišljavanja koncepta razvoja Mjesnog odbora temeljenom na obilježjima, strukturi i potrebama stanovništva Mjesnog odbora.
Vijeće će također djelovanje u tekućoj godini usmjeriti i na daljnje stvaranje neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

	Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2023. godini želi ostvariti sljedeće ciljeve:
1. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba aktivnosti usmjeriti na zadovoljavanje sveukupnih potreba građana;
2. osigurati sustavno prikupljanje i obradu te primjerenu dostupnost javnosti svih bitnih podataka o području Mjesnog odbora kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);

III. ZADACI I ROKOVI

	Radi postizanja ovih Programom utvrđenih ciljeva, Vijeće će na svojim radnim sjednicama tijekom 2023. godine raspraviti i donijeti odgovarajuće akte, naročito o sljedećim pitanjima:
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba;
2. Financijski plan Mjesnog odbora za 2023. i Godišnji izvještaj o izvršenju Financijskog plana za 2022.;
3.  Raspolaganje imovinom Mjesnog odbora;
4. Plan malih komunalnih akcija Mjesnog odbora koji je sastavni dio plana komunalnih aktivnosti Gradske četvrti 
5.  Izvješće o radu za 2022. i Program rada za 2023.;
6. može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio Mjesnog odbora ili za cijeli Mjesni odbor i utvrditi prioritete u njegovoj realizaciji;

Vijeće će, osim navedenog, tijekom 2023. godine provoditi sljedeće aktivnosti:
1. organizirati i provesti manifestaciju za Dan Mjesnog odbora Gajevo;
2. sudjelovati u provođenju civilne zaštite na svom području;
3. provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
4. surađivati s drugim mjesnim odborima na području Gradske četvrti Trešnjevke -jug, osobito sa susjednim mjesnim odborima; 
	5. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora;
6. predlagati Vijeću Gradske četvrti plan potreba za aktivnostima, programima i projektima unapređenja kvalitete života građana koji su od interesa za cijelu Gradsku četvrt i prioritete u njihovoj realizaciji; 
7. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području te pratiti njihovo provođenje;
8. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti njihovo provođenje;
9. predlagati preko Vijeća Gradske četvrti mjere za učinkovitiji rad komunalnih službi;
10. predlagati komunalne aktivnosti Gradske četvrti;
11. informirati o planovima Vijeća Gradske četvrti;
12. analizirati stanje objekta mjesne samouprave na području Mjesnog odbora;
13. donositi zaključke o načinu angažiranja članova Vijeća u praćenju stanja u pojedinim dijelovima mjesnog odbora (zaduženjima, dežurstvima u prostoru mjesne samouprave, praćenja problema u komunalnoj infrastrukturi).
IV. TEKUĆA PITANJA
Vijeće će, osim navedenog, tijekom 2023. godine obavljati i druge poslove utvrđene zakonom, gradskim odlukama i drugim propisima.

Ad.2. Prijedlog Izvješća o radu Vijeća Mjesnog odbora Gajevo za 2022.
Članovi Vijeća primili su pisani materijal uz poziv. 
Vijeće jednoglasno donosi

                 Z A K LJ U Č A K
o prijedlogu Izvješća o radu Vijeća Mjesnog odbora 
Gajevo za 2022.
1. UVODNE NAPOMENE

Ukupni rad i djelovanje, kao i zadaće, prava i ovlasti Vijeća Mjesnog odbora Gajevo normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22), Pravila Mjesnog odbora Gajevo i Poslovnik o radu Vijeća Mjesnog odbora Gajevo.
Programsko-plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem drugih ranije usvojenih, kao i onih koji predstavljaju pravno uporište za rad, a koji su, shodno tome, u svojoj ukupnosti bili programi vodilje za djelovanje Vijeća kroz 2022. godinu – Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.

2. SASTAV VIJEĆA

Sastav Vijeća čine:
Ivan Bubić (ZJN), Liliana Čuk (SDP), Ivan Kartelo (ZJN), Jozo Kosir (MOST), Sanda Malbaša (ZJN), Sandra Prlenda Perkovac (NL), Tihana Soljankić (ZJN), Maja Trut (HDZ), Danijel Vrkljan (DP).
	
3. O RADU VIJEĆA

a) Predsjednica Vijeća

Predsjednica Vijeća vršila je svoje dužnosti temeljem odredbi Pravila Mjesnog odbora Gajevo (članci 20. i 22). Osim toga obavljala je i cijeli niz drugih aktivnosti vezanih uz poslove i zadaće funkcije koju obnaša. Poklanjala je izuzetno veliku pažnju komunikaciji s građanima s kojima je, zajedno s ostalim članovima Vijeća, obavljala razgovore po potrebi, prvenstveno u za to određenim terminima dežurstava Vijeća Mjesnog odbora, nastojeći im pomoći u rješavanju mnogobrojnih pitanja, posebno onih komunalne prirode. Glavni činitelj upućenosti i uvida u aktualnu problematiku Četvrti, a s time i promptnog reagiranja na akutne probleme koji su zahtijevali ekspeditivno rješavanje bili su česti obilasci terena, u svako vrijeme pogotovo kad su se u dogovoru s predstavnicima stanara, određivala mjesta za nove spremnike za otpad ili očevidi zbog rješavanja prometnih problema. Tijesno je surađivala s predsjednicom Vijeća Gradske četvrti, osobito na redovnim sastancima koordinacije predsjednice Vijeća Gradske četvrti s predsjednicima vijeća mjesnih odbora.

b) Potpredsjednica Vijeća

      Potpredsjednica Vijeća sukladno odredbama članka 21. Pravila Mjesnog odbora Gajevo, njezinim dužnostima, pomagala je predsjednici u njezinom radu. 

c) Članovi Vijeća

Članovi Vijeća svoje pravo i dužnosti, određene člankom 13. Pravila Mjesnog odbora Gajevo, ostvarivali su uglavnom sudjelujući u radu sjednica Vijeća. Njihovo se djelovanje očitovalo prvenstveno kroz sudjelovanje u raspravama te iznošenje prijedloga, pitanja i zahtjeva. Članovi Vijeća u tom su pogledu iskazali visoku spremnost za aktivno angažiranje. Povrh toga, sudjelovali su u redovitim dežurstvima članova vijeća organiziranih radi ostvarivanja neposrednih kontakata i razmjene informacija s građanima, a sve u cilju što kvalitetnijeg i bržeg rješavanja najvažnijih problema svakodnevnog života, osobito onih komunalne prirode. Osim toga, članovi Vijeća primali su građane u terminima određenim za njihovo dežurstvo, te prema potrebi obilazili teren u skladu sa zahtjevima građana i Vijeća Gradske četvrti.

3.1. SADRŽAJ I UČINCI RADA VIJEĆA
Što se tiče strukture akata Vijeća prema predlagateljima (inicijatorima) uglavnom su to bili predsjednica Vijeća i Vijeće Gradske četvrti.
	U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija Mjesnog odbora kao i Plana komunalnih aktivnosti kojeg donosi Vijeće Gradske četvrti, kao najvažnijeg instrumenta kojim Vijeće Mjesnog odbora, u prethodnoj pripremi tog Plana, može izravno utjecati na zadovoljavanje različitih konkretnih potreba u pojedinim dijelovima Mjesnog odbora.
	Sukladno Zaključku o prostorima mjesne samouprave (Službeni Glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21 ). Vijeće je odlučivalo o povremenom korištenju prostora mjesne samouprave u Ulici Augusta Prosenika 9, dok je odluke o jednokratnom korištenju prostora donosila predsjednica Vijeća temeljem ovlasti Vijeća. 
Korištenje prostora uvjetovano je bilo novonastalom pandemijom bolesti COVID – 19 uzrokovane korona virusom SARS-CoV-2, zbog čega su se korisnici morali pridržavati mjera Stožera civilne zaštite RH i  preporuka Hrvatskog zavoda za javno zdravstvo.

4. ZAKLJUČNE OCJENE
Vijeće Mjesnog odbora Gajevo potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje Vijeću od strane građana, udruga i drugih subjekata s njihovim zahtjevima, prijedlozima, upitima i inicijativama ponajbolje svjedoči da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika Mjesnog odbora.
Iako niti samo Vijeće još nije zadovoljno krajnjim učincima svoga djelovanja u pogledu brzine i kvalitete rješavanja pojedinih problema na području Mjesnog odbora, odnosno spremnosti gradskih upravnih tijela i drugih institucija na uvažavanje njegovih inicijativa, prijedloga i zahtjeva, i s tim u vezi očekuje se napredak u sljedećem razdoblju. To otvara velike mogućnosti za daljnje unapređivanje rada Vijeća u idućim godinama, a time i za sve izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka - jug i Gradom Zagrebom.

Ad.3. Dogradnja javne rasvjete u Ulici Hrvoja Macanovića 2
Članovi Vijeća primili su pisani materijal uz poziv. 
U raspravi sudjeluju Liliana Čuk i Tihana Soljankić.
Vijeće jednoglasno donosi
                 Z A K LJ U Č A K
o dogradnji javne rasvjete u Ulici Hrvoja Macanovića 2
1. Vijeće Mjesnog odbora Gajevo razmatralo je prijedlog J.Š. o dogradnji javne rasvjete istočno od zgrade u Ulici Hrvoja Macanovića 2 pored klupe.
2. Vijeće je suglasno s predmetnim prijedlogom.
3. Vijeće predlaže da se dogradnja javne rasvjete na predmetnoj lokaciji uvrsti u prijedloge za Gradski ured za obnovu, izgradnju, prostorno uređenje, graditeljstvo, komunalne poslove i promet za sljedeće plansko razdoblje.
4. Zaključak dostaviti Vijeću Gradske četvrti Trešnjevka - jug.

Ad.4. Davanje očitovanje o mogućnosti raspolaganja zemljištem dio k.č.br. 4954/1 k.o. Rudeš
Članovi Vijeća primili su pisani materijal uz poziv.
U raspravi sudjeluju Daniel Vrkljan i Tihana Soljankić.
Vijeće jednoglasno donosi
                 Z A K LJ U Č A K
o mogućnosti raspolaganja zemljištem 
dio k.č.br. 4954/1 k.o. Rudeš
1. Vijeće Mjesnog odbora Gajevo utvrdilo je kako se dana 30. kolovoza 2022. na 15. sjednici MO Gajevo (KLASA: 024-08/22-003/1731, URBROJ: 251-13-11-15-22-2) raspravljalo o ovom zahtjevu te Vijeće nije bilo suglasno s mogućnošću raspolaganja zemljištem, već je bilo predloženo da se predmetno zemljište daje u zakup u svrhu uređivanja zelene površine.
2. Vijeće zaključuje da su dostavljene sve informacije kao u prvom upitu te da nema novih informacija.
3. [bookmark: _GoBack]Vijeće nije suglasno s mogućnošću raspolaganja zemljištem dio k.č.br. 4954/1 k.o. Rudeš, u svrhu davanja rješenja o utvrđivanju građevne čestice za postojeću stambenu i pomoćnu zgradu. 

Ad.5. Regulacija rada semafora na pješačkom prijelazu na križanju s Ulicom Bernarda Vukasa (kod OŠ Ivana Meštrovića)
Članovi Vijeća primili su pisani materijal uz poziv.
Vijeće jednoglasno donosi
                 Z A K LJ U Č A K
o pojačanoj kontroli prometa na pješačkom prijelazu na križanju Horvaćanske ceste s Ulicom Bernarda Vukasa (kod OŠ Ivan Meštrović)

1. Vijeće Mjesnog odbora Gajevo razmatralo je prijedlog L.L. o regulaciji prometa na pješačkom prijelazu na križanju Horvaćanske ceste s Ulicom Bernarda Vukasa (kod OŠ Ivan Meštrović).
2. Vijeće traži stručno mišljenje i prijedlog rješenja Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektora za promet kojim bi se dodatno povećala sigurnost pješaka na pješačkom prijelazu u Horvaćanskoj cesti na križanju s Ulicom Bernarda Vuakasa. 
3. Do donošenja rješenja temeljem prijedloga iz točke 2. ovog zaključka, Vijeće predlaže pojačanu kontrolu brzine na Horvaćanskoj cesti kod križanja s Ulicom Bernarda Vukasa radi zaštite pješaka.
4. Zaključak dostaviti Vijeću Gradske četvrti Trešnjevka - jug.

Ad.6. Promet u Ulici Augusta Prosenika
Članovi Vijeća primili su pisani materijal uz poziv.
U raspravi sudjeluju Maja Trut i Daniel Vrkljan.
Vijeće jednoglasno donosi
                 Z A K LJ U Č A K
o prometu u Ulici Augusta Prosenika

1. Vijeće Mjesnog odbora Gajevo razmatralo je prijedlog L.L. o postavi uspornika prometa u Ulici Augusta Prosenika.
2. Vijeće nije suglasno s postavom uspornika u Ulici Augusta Prosenika.
3. Vijeće traži stručno mišljenje i prijedlog rješenja sprječavanja prebrze vožnje u Ulici Augusta Prosenika Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektora za promet zbog blizine dječjeg vrtića i osnovne škole.
4. Zaključak dostaviti Vijeću Gradske četvrti Trešnjevka - jug

Ad.7. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Nacrt prijedloga Odluke o davanju u zakup i na drugo korištenje površina javne namjene
Članovi Vijeća primili su pisani materijal uz poziv.
Vijeće jednoglasno donosi
                     Z A K LJ U Č A K
o Nacrtu prijedloga Odluke o davanju u zakup i na drugo korištenje
 površina javne namjene

1. Vijeće Mjesnog odbora Gajevo razmatralo je Nacrt prijedloga Odluke o davanju u zakup i na drugo korištenje površina javne namjene.
2. Vijeće daje pozitivno mišljenje na predmetni Nacrt prijedloga.
3. Ovaj zaključak dostavlja se Vijeću Gradske četvrti Trešnjevka – jug.


b) Nacrt prijedloga Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
Članovi Vijeća primili su pisani materijal uz poziv.
Vijeće jednoglasno donosi
Z A K LJ U Č A K
[bookmark: _heading=h.gjdgxs]o Nacrtu prijedloga Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

1. Vijeće Mjesnog odbora Gajevo razmatralo je Nacrt prijedloga Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.
2. Vijeće daje pozitivno mišljenje na predmetni Nacrt prijedloga.
3. Ovaj zaključak dostavlja se Vijeću Gradske četvrti Trešnjevka – jug.

Ad.8. Zahtjev za povremeno korištenje prostora Hrvatske udruge kreativnih amatera
Članovi Vijeća primili su pisani materijal uz poziv.
Vijeće jednoglasno donosi
                 Z A K LJ U Č A K
o zahtjevu za povremeno korištenje prostora 
Hrvatske udruge kreativnih amatera
1. Hrvatskoj udruzi kreativnih amatera, odobrava se povremeno korištenje prostora u objektu Mjesnog odbora Gajevo, Ulica Augusta Prosenika 9, u terminu četvrtkom od 14 do 16 sati, prostorije 1,2,3 te teče od 1. veljače 2023. do 31. srpnja 2023. godine.
2. Prostor iz točke 1. ovog zaključka, Hrvatska udruga kreativnih amatera, koristit će bez naknade.
3. Hrvatska udruga kreativnih amatera, obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

Ad.9. Asfalterski program za 2023. na području Mjesnog odbora Gajevo
Vijeće jednoglasno donosi
Z A K LJ U Č A K 
        o Asfalterskom programu za 2023. na području          Mjesnog odbora Gajevo
1. Vijeće je na 19. sjednici donijelo zaključak o asfalterskom programu za područje Mjesnog odbora Gajevo u 2023.: KLASA: 024-08/22-003/2266, URBROJ: 251-13-11-15/004-22-5, od 10. studenog 2022.
2. Ovim zaključkom Vijeće daje suglasnost da se, uz prijedloge iz zaključka pod točkom 1. ovog zaključka, sredstva osigurana za asfalterski program na području Mjesnog odbora Gajevo u slučaju potrebe solidarno rasporede po mjesnim odborima Gradske četvrti Trešnjevka-jug. 
3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Trešnjevka-jug.

Ad.10. Pitanja, prijedlozi i obavijesti
Predsjednica informira članove Vijeća o:
· Prometnoj problematici u Koprivničkoj ulici
· Postavi uspornika na križanju Hrgovići-Klekova
· Ogradi na križanju Hrgovići-Horvaćanska
· Rješenju za prenamjenu taxi parkirališta kod tržnice Jarun
· Preuzimanju novog društvenog doma

Sjednica završava u 19:35 sati. 

KLASA: 024-08/23-003/214
URBROJ: 251-13-11-15/004-23-3
Zagreb, 26. siječanj 2023.

Zapisnik sastavio:						
Ivan Bubić, član Vijeća 					

Predsjednica 
                                                                                     Vijeća Mjesnog odbora 
                                                                                                   Gajevo

       Tihana Soljankić

